Автор: ilchi · 01.06.2018\nРеспубликалул каялувчи Владимир Васильев бакIчисса Дагъусттаннал делегация гьуртту хьунни Петербургуллал дунияллул халкьуннал дянивсса 22-мур экономикалул форумрай.\nМикку республикалул чулуха вакилталну бия жула региондалул экономикалул ва территориярттал лябу­ккулул министр ХIусман ХIасбулатов, ДР-лул Ишбажаранчишиврул ва инвестициярттал агентствалул каялувчи Башир МахIаммадов, ДР-лул БакIчинал кIанайманал маслихIатчи Галина Емельянова ва цаймигу.\nВладимир Васильев гьуртту хьунни форумрал планер батIаврий. Муний махъ лавхъунни Аьрасатнал Президент Владимир Путиннул.\nХьунни цаппара мюнпатсса хьунабакьавуртту ва чирчуннихIала-гьурттуну зузаврил хIакъиравусса кьутIирду. «Объединенная авиастроительная корпорация» тIисса ПАО-лул президент Юрий Слегардущал ххал бивгьунни авиастроениялул бутIуву хIала-гьурттуну зузаврил хIакъиравусса масъалартту. Мукунна кьутIи чирчунни региондалул ва корпорациялул дянив уртакьну зунтIишиврул хIакъираву.\nДагъусттаннал делегация гьуртту хьуссар Аьрасатнал регионнайн инвестицияртту дучIан даврил тагьарданул Национал рейтинграл хIасиллал презентациялийгу.\nФорумрай чирчуну дур цаппара цаймигу республикалун мюнпатрансса кьутIирду.\nСледующая публикация Вас-ццахлил ва пахрулул бувцIусса асарду\nПредыдущая публикация ДР-лул парламентрал сессиялий